2020. gada 15. jūlijā Rīkojums Nr. 389

Rīgā (prot. Nr. 44 45. §)

**Par rezerves kapitāla palielināšanu**

1. Saskaņā ar Covid-19 infekcijas izplatības seku pārvarēšanas likuma 42. pantu palielināt akciju sabiedrībai "Attīstības finanšu institūcija Altum" rezerves kapitālu alternatīvo ieguldījumu fonda finansēšanai.

2. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Ekonomikas ministrijai finansējumu, kas nepārsniedz 50 000 000 *euro*, alternatīvo ieguldījumu fonda finansēšanai.

3. Ekonomikas ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 2. punktā minētā finansējuma piešķiršanu no valsts budžeta programmas 02.00.00 "Līdzekļi neparedzētiem gadījumiem", paredzot, ka finansējums tiek piešķirts divās daļās un vienas daļas apmērs nepārsniedz  25 000 000 *euro*.

4. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 2. un 3. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.

5. Finanšu ministrijai, Ekonomikas ministrijai un Zemkopības ministrijai kā akciju sabiedrības "Attīstības finanšu institūcija Altum" kapitāla daļu turētājām nodrošināt šā rīkojuma 2. punktā minēto finanšu līdzekļu ieskaitīšanu akciju sabiedrības "Attīstības finanšu institūcija Altum" rezerves kapitālā.

6. Ekonomikas ministrijai, veicot ieguldījumu akciju sabiedrības "Attīstības finanšu institūcija Altum" rezerves kapitālā, ieskaitīt šā rīkojuma 2. punktā minētos finanšu līdzekļus akciju sabiedrības kontā Valsts kasē.

Ministru prezidents A. K. Kariņš

Ekonomikas ministrs J. Vitenbergs